作者：辛弃疾
词牌/韵律：贺新郎

paragraphs: 世路风波恶。
喜清时、边夫袖手，□将帷幄。
正值春光二三月，两两燕穿帘幕。
又怕个、江南花落。
与客携壶连夜饮，任蟾光、飞上阑干角。
何时唱，从军乐。
归欤已赋居岩壑。
悟人世、正类春蚕，自相缠缚。
眼畔昏鸦千万点，□欠归来野鹤。
都不恋、黑头黄阁。
一咏一觞成底事，庆康宁、天赋何须药。
金盏大，为君酌。